Honkai: Star Rail

Honkai: Star Rail () ialah permainan video berperanan fantasi 3D percuma dibangunkan dan diterbitkan syarikat miHoYo di Shanghai dan HoYoverse-nya di Singapura. Permainan ini merupakan judul keempat dalam siri Honkai, menggunakan watak-watak baharu bersama rupa lain watak sedia ada daripada latar mainan Honkai Impact 3rd.

"Landasan Bintang" () yang menjudulkan permainan ini menggambarkan kewujudan suatu kereta api antara najam yang muncul dalam latar permainan. Honkai ( hasil penjepunan ungkapan asal  "kemusnahan") dalam konteks latar tersebut pula adalah kuasa luar biasa utama yang mampu memusnahkan sebarang alam tamadun diharungi setiap kali mara.

 Tatamain 
Pemain mengawal satu hingga empat watak yang membentuk satu pasukan. Unsur-unsur penerokaan dunia terbuka dan penjara bawah tanah diwujudkan dengan tumpuan diberikan terhadap pertempuran strategik berasaskan watak yang bertempur mengikut giliran sendiri.

 Pembangunan 
Honkai: Star Rail telah dihebahkan secara rasmi pada 7 Oktober 2021 dalam saluran YouTube rasmi pasukan pembangunan permainan itu. Ia diuji beta tertutup buat pertama kalinya dari 26 Oktober 2021 sehingga tamat pada 1 November 2021. Ujian keduanya diadakan pada 25 Mei 2022 hingga 15 Jun. Ujian beta tertutup terakhir telah diadakan pada 10 Februari 2023 tidak lama sebelum permainan dilancarkan.

Ia dilancarkan pada 26 April 2023 dalam pelantar-pelantar Windows, iOS dan Android, sambungan untuk pelantar PlayStation 4 dan 5 dirancang bakal dilancarkan kelak.

Pada 15 April 2023, pihak pembangun mengumumkan ia sudah mempunyai 10 juta pengguna berdaftar walaupun permainan itu belum dilancarkan.

 Rujukan 

 Pautan luar 


Kategori:Permainan video yang dibangunkan di China
Kategori:Permainan video yang dibangunkan di Singapura
Kategori:Permainan video cereka sains
Kategori:Permainan video berperanan
Kategori:Permainan PlayStation 5
Kategori:Permainan PlayStation 4
Kategori:Permainan Windows
Kategori:Permainan iOS
Kategori:Permainan video percuma untuk dimainkan
Kategori:Permainan Android
Kategori:Permainan video 2023